Toyota se nuwe Auris X-reeks is al so ‘n rukkie tevore bekend gestel. Nou onlangs het ons die XD-model in die reeks getoets en is vol lofgesange vir die “nuwe” Japanner wat ‘n paar nuwe eienskappe het wat hom van sy voorganger onderskei: Dinge soos ‘n nuwe enjinkap, flikkerligte in die syspieël, voorbuffer en sierrooster en hoofligte wat hom ‘n breëbors laat lyk.
BMW het so pas ‘n persvrystelling uitgereik oor die vyftigjarige herdenking van die bekendstelling van die (Morris) Mini en Austin 7 aan die wêreldpers in Augustus 1959 in Brittanje. Hierdie klein minimotor met sy mini-afmetings buite maar met ‘n ruim binnekant, het die wêreld soos ‘n storm getref en die destydse vervaardiger, BMC, of te wel British Motor Company, kon nie voorbly met die produksie van die klein kalant nie.